20/03/2020 | Administración LocalMunicipal
Ordes
Avocación delegación de atribucións na Xunta de Goberno Local

RESOLUCIÓN DE ALCALDÍA Mediante Resolución de Alcaldía, de data 26/06/2019 (BOP nº 123, de data 02/07/2019), delegáronse na Xunta de Goberno Local o exercicio das atribución seguintes: • O desenvolvemento da xestión económica de acordo co Orzamento aprobado, dispoñendo gastos dentro dos límites da súa competencia • Aprobar a oferta de emprego público de acordo co Orzamento e o cadro de persoal aprobados polo Pleno. • As aprobacións dos instrumentos de planeamento de desenvolvemento do planeamento xeral non expresamente atribuídas ao Pleno, así como a dos instrumentos de xestión urbanística e dos proxectos de urbanización. • As competencias como órgano de contratación respecto dos contratos de obras, de subministro, de servizos, os contratos de concesión de obras, os contratos de concesión de servizos e os contratos administrativos especiais, cando o seu valor estimado non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, eventuais prórrogas incluídas sempre que o importe acumulado de todas os seus anualidades non supere nin a porcentaxe indicada, referido aos recursos ordinarios do orzamento do primeiro exercicio, nin a contía sinalada • A competencia para a celebración dos contratos privados, así como a adxudicación de concesións sobre os bens do concello e a adquisición de bens inmobles e dereitos suxeitos á lexislación patrimonial cando o presuposto base de licitación, non supere o dez por cento dos recursos ordinarios do orzamento nin o importe de tres millóns de euros, así como a enaxenación do patrimonio, cando o seu valor non supere a porcentaxe nin a contía indicados. • A aprobación dos proxectos de obras e de servizos cando sexa competente para o seu contratación ou concesión e estean previstos no orzamento. • O outorgamento das licenzas, salvo que as leis sectoriais as atribúan expresamente ao Pleno. • As demais que expresamente lle atribúan as leis e aquelas que a lexislación do Estado ou das comunidades autónomas asignen ao municipio e non atribúan a outros órganos municipais, coas excepcións seguintes: - Protección da legalidade urbanística. - Declaración de ruína. - Convenios urbanísticos. - Ordes de execución. - Procedementos de control posterior de actividades e establecementos. - Procedementos de declaración de ineficacia de comunicacións previas. - Procedementos sancionadores. Ao amparo do disposto no artigo cuarto, apartados b) e d), da Lei Orgánica 4/1981, do 1 de xuño, dos estados de alarma, excepción e sitio, o goberno declarou o estado de alarma co fin de afrontar a situación de emerxencia sanitaria provocada polo coronavirus COVID-19 (R. D. 464/2020, de 14 de marzo, BOE nº 67, de 14/03/2020. Pola Federación Galega de Municipios e Provincias (FEGAMP), con data 15/03/2020, remitíronse instrucións aos concellos galegos cunha proposta de medidas a adoptar durante o período de duración do estado de alarma, entre as que se encontra a suspensión das sesións periódicas ou ordinarias dos órganos colexiados municipais. Segundo o artigo 10 (Avocación) da Lei 40/2015, de 1 de outubro (LRXSP): 1. Os órganos superiores poderán avocar para si o coñecemento dun ou varios asuntos cuxa resolución corresponda ordinariamente ou por delegación aos seus órganos administrativos dependentes, cando circunstancias de índole técnica, económica, social, xurídica ou territorial fágano conveniente. Nos supostos de delegación de competencias en órganos non dependentes xerárquicamente, o coñecemento dun asunto poderá ser avocado unicamente polo órgano delegante. No uso das competencias atribuídas polo art.21.3 da Lei 7/1985, de 2 de abril (LBRL), arts.43.2, 44 e 112.3 do R. D. 2568/1986, de 28 de novembro (ROF), RESOLVO: 1. Avocar as atribucións delegadas na Xunta de Goberno Local mediante Resolución de Alcaldía, de data 26/06/2019 (BOP nº 123, de data 02/07/2019). 2. A duración da avocación estenderase no tempo durante o prazo de duración do estado de alarma de conformidade co establecido no art.6.2 da Lei Orgánica 4/1981, de 1 de xuño.3. Durante o prazo de duración da avocación de competencias a Xunta de Goberno Local non celebrará sesión ordinaria, 4. Publicar a presente resolución no BOP, dando conta ao pleno na primeira sesión que este celebre con posterioridade á mesma. Ordes, 16 de marzo de 2020 Perante mín O Alcalde-Presidente O Secretario José Luis Martínez Sanjurjo Juan Luis González Iglesias